Harris (Hebridene)

Harris (skotsk gælisk: Na Hearadh ) er den sørlige delen av øya Lewis og Harris, som er den største øya i Hebridene på vestkysten av Skottland. Trass i at Harris ofte omtales som Isle of Harris (øya Harris), er det altså ikke en egen øy etter geografisk definisjon.

Harris omfatter vel en fjerdedel (ca. 500 km²) av Lewis og Harris, som er den tredje største av De britiske øyer etter Storbritannia og Irland. Den nordlige og største delen kalles Lewis. Grensen mellom Harris og Lewis går fra bunnen av fjorden Loch Reasort på vestkysten til fjorden Loch Shiphoirt på østkysten. 

Harris deles også i den nordlig og sørlig del, ved den smale eidet ved Tarbert (An Tairbeart). Tarbert er også det største tettstedet på Harris. Ved folketellingen i 2001 hadde Harris 1 984 innbyggere. Andre større tettsteder er Rodel (Roghadal) og Leverburgh (An t-Òb).

Harris, og da særlig den nordlige delen, består for det meste av fjellandskap, med 30 topper som er over 300 meter over havet. Det høyeste fjellet er Clisham (An Cliseam) som er 799 moh. Dette er også det høyeste fjellet på de ytre Hebridene.

Referanser

Eksterne lenker 
 

Ytre Hebridene
Øyer i Skottland
National Scenic Area